
Előkészítette: Hegedűsné Blaskó Anikó aljegyző

Véleményező: Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség 

Tárgyalás módja: nyilvános ülés





Tisztelt Képviselő-testület!

Az elmúlt időszakban egy civil szervezet részéről érkezett az előterjesztés melléklete szerinti kérelem a civil szervezeteknek nyújtható önkormányzati támogatásokról szóló 8/2013. (II.15.) önkormányzati rendelet 11. §-a alapján, a képviselői keretből történő támogatás igénylésére.

A Martfűi Kossuth úti Nyugdíjas Klub a Népdalköre férfi tagjai részére kér az egységes és igényes megjelenéshez szükséges mellények varratásához az anyagok, valamint az elkészítési díj finanszírozásához 18.120.- Ft összegben támogatást.

A hivatkozott önkormányzati rendelet értelmében a képviselők dönthetnek a képviselői keret terhére a támogatási kérelmekről, azok előzetes véleményezését pedig az Oktatási, Művelődési, Sport, Egyházi és Civil kapcsolatok Bizottsága végzi a megjelölt felhasználási cél támogathatósága, valamint a kötelezően csatolandó mellékletek vonatkozásában.

Tisztelt Képviselő-testület!

Kérem az előterjesztés megtárgyalását és a támogatási kérelmek elbírálását.

Martfű, 2015. szeptember 18.


Dr. Papp Antal

